Keywords

Summary



Keywords

Ochranná známka Spoločenstva – Definícia a nadobudnutie ochrannej známky Spoločenstva – Absolútne dôvody zamietnutia – Ochranné známky zložené výlučne z označení alebo údajov, ktoré môžu slúžiť na označenie vlastností tovaru

[Nariadenie Rady č. 40/94, článok 7 ods. 1 písm. c)]

Summary

Slovné označenie Vektor-Lycopin, o ktorého zápis sa žiada pre „farmaceutické a veterinárne prípravky na lekárske účely; sanitárne prípravky na lekárske účely; dietetické prípravky na lekárske účely; potrava pre dojčatá“, „mäso, ryby, hydinu a divinu; mäsové výťažky; konzervované, sušené alebo varené ovocie a zeleninu; želatíny, džemy, kompóty; vajcia, mlieko a mliečne výrobky; jedlé oleje a tuky“ a „kávu, čaj, kakao, cukor, ryžu, tapioku; ságo, kávovinové náhradky; múku a prípravky vyrobené z obilnín; chlieb, pečivo a cukrovinky, zmrzlinu; med, melasu; droždie, prášok do pečiva; soľ, horčicu; ocot, šťavy (chuťové prísady); zmrzlinu“ patriace do tried 5, 29 a 30 v zmysle Niceskej dohody, je z pohľadu relevantnej verejnosti zahŕňajúcej všetkých výrobcov a spotrebiteľov uvedených výrobkov, teda istú časť odbornej verejnosti a zároveň širokú verejnosť, opisom výrobkov, na ktoré sa vzťahuje prihláška ochrannej známky Spoločenstva, v zmysle článku 7 ods. 1 písm. c) nariadenia č. 40/94 o ochrannej známke spoločenstva.

Treba sa domnievať, že relevantná verejnosť pozná zmysel pojmu „lycopin“ alebo že je prinajmenšom rozumné predpokladať, že relevantná verejnosť takúto znalosť získa v budúcnosti. Po prvé, tento technický pojem označuje potravinový doplnok nevyhnutne známy časti relevantnej verejnosti, najmä odborníkom, ktorí pripravujú dietetické, farmaceutické a veterinárne prípravky. Po druhé, zmysel pojmu „lycopin“ je ľahko pochopiteľný pre spotrebiteľov všetkých výrobkov, na ktoré sa vzťahuje prihláška ochrannej známky. Zmysel pojmu „lycopin“ je totiž uvedený v slovníkoch a nachádza sa na internetových stránkach. Preto je pravdepodobné, že látka označená týmto pojmom je známa aj časti spotrebiteľov všetkých predmetných tovarov. Po tretie, spotrebitelia farmaceutických, veterinárnych, dietetických a sanitárnych prípravkov na medicínske použitie, ktorí nepoznajú zmysel pojmu „lycopin“, budú mať často sklon nechať si poradiť od časti relevantnej verejnosti, ktorá má znalosti v danej oblasti, čiže od doktorov medicíny, lekárnikov, dietetikov a ďalších obchodníkov s predmetnými tovarmi. Takto prostredníctvom rád získaných od osôb predpisujúcich uvedené prípravky alebo na základe informácií získaných z rôznych médií možno oboznámiť slabšie informovanú skupinu relevantnej verejnosti s významom pojmu „lycopin“.

V očiach relevantnej verejnosti bude kombinácia Vektor-Lycopin, spájaná s potravinovými, dietetickými, veterinárnymi a lekárenskými výrobkami, na ktoré sa vzťahuje prihláška, vyvolávať vlastnosť týchto výrobkov, ktorou je byť prenášateľom lykopénu. Ak by totiž relevantná verejnosť bola postavená zoči‑voči asociácii označenia, o ktorého zápis sa žiada, s výrobkami uvedenými v prihláške, mohla by sa domnievať, že predmetné tovary obsahujú lykopén a umožnia jeho spotrebiteľom asimilovať túto látku.

Kombinácia pojmov „vektor“ a „lycopin“, tak ako je vyjadrená v označení Vektor‑Lycopin, teda bude vo vedomí relevantnej verejnosti označovať vlastnosti predmetných výrobkov.

(pozri body 36, 40 – 43, 56 – 58)